ᱥᱟᱛᱠᱳᱥᱤᱭᱟ ᱜᱷᱟᱹᱴᱤ

ᱥᱟᱛᱠᱳᱥᱤᱭᱟ ᱜᱷᱟᱹᱴᱤ ᱫᱚ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ(ᱯᱩᱨᱵᱚ) ᱚᱰᱤᱥᱟ ᱨᱮ ᱢᱮᱱᱟᱜᱼᱟ,ᱡᱟᱦᱟᱸ ᱢᱚᱦᱟᱫᱚᱫᱤ ᱱᱟᱹᱭ ᱫᱟᱭᱟᱭ ᱛᱮ ᱵᱮᱱᱟᱣ ᱟᱠᱟᱱᱟ᱾ ᱱᱚᱣᱟ ᱜᱷᱟᱹᱴᱤ ᱫᱚ ᱥᱟᱛᱠᱳᱥᱤᱭᱟ ᱪᱮᱴᱨᱟ ᱥᱟᱧᱪᱟᱣ ᱵᱷᱤᱛᱟᱹᱨ ᱨᱮ ᱢᱮᱱᱟᱜ ᱼᱟ, ᱡᱟᱦᱟᱸ ᱫᱚ ᱢᱤᱫᱴᱟᱹᱝ ᱥᱮᱢᱞᱮᱫ ᱡᱟᱹᱛᱤ ᱜᱟᱶᱛᱟ ᱱᱤᱨᱟᱹᱭ ᱮᱞᱟᱠᱟ ᱠᱟᱱᱟ᱾ ᱱᱚᱣᱟ ᱫᱚ ᱨᱟᱢᱥᱟᱨ ᱮᱞᱟᱠᱟ ᱞᱮᱠᱟᱛᱮ ᱒᱐᱒᱑ ᱥᱟᱹᱦᱤᱛ ᱨᱮ ᱵᱟᱪᱷᱟᱣ ᱟᱠᱟ᱾

 ᱵᱤᱥᱲᱤ 
ᱥᱟᱛᱠᱳᱥᱤᱭᱟ ᱜᱷᱟᱹᱴᱤ ᱫᱚ ᱥᱤᱧᱚᱛ ᱨᱮᱱᱟᱜ ᱩᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱟᱱᱩᱜᱩᱲ,ᱟᱨ ᱵᱚᱣᱫᱷ ᱦᱚᱱᱚᱛ ᱛᱟᱞᱟ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱵᱚᱣᱫᱷ ᱨᱮᱱᱟᱜ ᱥᱩᱱᱟᱠᱷᱟᱱᱤᱭᱟ ᱟᱹᱛᱩ ᱠᱷᱚᱱ ᱱᱟᱥᱮ ᱥᱟᱢᱟᱝ ᱨᱮ ᱵᱟᱰᱢᱩᱞ ᱟᱹᱛᱩ ᱫᱷᱟᱹᱵᱤᱡ ᱒᱒ km  ᱥᱟᱹᱜᱤᱧ ᱛᱮ ᱯᱟᱥᱱᱟᱣ ᱟᱠᱟᱱᱟ᱾ ᱱᱚᱣᱟ ᱫᱚ ᱫᱮᱠᱠᱟᱱ ᱯᱮᱱᱤᱱᱥᱩᱞᱟ ᱟᱨ ᱥᱟᱢᱟᱝ ᱜᱷᱟᱴ (Eastern Ghats) ᱢᱤᱫ ᱴᱷᱟᱶ ᱨᱮ ᱡᱚᱲᱟᱣ ᱡᱟᱜᱟ ᱨᱮ ᱜᱟᱰᱟ, ᱥᱤᱨᱡᱚᱱ ᱨᱮᱱᱟᱜ ᱡᱷᱟᱨᱟ ᱫᱟᱜ ᱥᱤᱛᱩᱝ ᱡᱟᱹᱲᱤ ᱫᱟᱨᱮ ᱵᱩᱴᱟᱹ ᱠᱚ ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱᱟ᱾ ᱱᱚᱰᱮ ᱵᱟᱹᱭᱨᱤ ᱨᱮᱱᱟᱜ ᱴᱷᱟᱶ ᱠᱚ ᱫᱚ ᱰᱷᱮᱨ ᱞᱮᱠᱟᱱ ᱫᱟᱨᱮ ᱵᱩᱴᱟᱹ ᱟᱨ ᱡᱟᱱᱣᱟᱨ ᱠᱚᱠᱚ ᱜᱚᱲᱚᱜ ᱠᱟᱱᱟ᱾ ᱧᱩᱛᱩᱢᱟᱱ ᱫᱟᱨᱮ ᱵᱩᱴᱟᱹ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱟᱥᱟᱱ (Terminalia alata), ᱫᱷᱚᱣᱨᱟ(Anogeissus latifolia), ᱥᱤᱢᱤᱞᱤ (Bombax ceiba), ᱥᱤᱧᱚᱛ ᱨᱮᱱᱟᱜ ᱠᱷᱚᱸᱰ ᱢᱟᱫ (Bambusa arundinacea) ᱟᱨ ᱠᱚᱞᱠᱟᱛᱟ ᱢᱟᱫ (Dendrocalamus strictus)᱾ ᱧᱩᱛᱩᱢᱟᱱ ᱡᱟᱱᱣᱟᱨ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱰᱟᱺᱰᱟ ᱨᱮ ᱟᱨᱟᱜ ᱢᱩᱠᱩᱴᱟᱱ ᱦᱚᱨᱚ, (Batagur kachuga), ᱥᱤᱧᱚᱛᱤᱭᱟᱹ ᱥᱟᱠᱲᱟ ᱵᱚᱦᱚᱜᱟᱱ ᱞᱩᱜᱩᱵ ᱠᱷᱟᱯᱨᱤ ᱦᱚᱨᱚ, (Chitra indica), ᱪᱮᱴᱨᱟ (Panthera tigris) ᱟᱨ ᱦᱮᱸᱫᱮ ᱞᱟᱡ ᱫᱚᱨᱤᱭᱟ ᱪᱮᱬᱮ(Sterna acuticauda)᱾ ᱱᱚᱣᱟ ᱜᱷᱟᱴ ᱫᱚ ᱢᱚᱦᱟᱱᱚᱫᱤ ᱜᱟᱰᱟ ᱟᱨ ᱥᱟᱢᱟᱝ ᱜᱷᱟᱴ ᱦᱟᱹᱴᱤᱧ ᱟᱛᱮ ᱵᱮᱱᱟᱣ ᱟᱠᱟᱱᱟ ᱵᱮᱱᱟᱣ ᱟᱠᱟᱱᱟ᱾ ᱱᱚᱣᱟ ᱜᱷᱟᱹᱴᱤ ᱨᱮᱱᱟᱜ ᱡᱤᱞᱤᱧ ᱫᱚ ᱒᱒  km ᱜᱟᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱜᱷᱟᱴᱤ ᱟᱨ ᱪᱮᱛᱟᱱ ᱨᱮᱱᱟᱜ ᱮᱞᱟᱠᱟ ᱫᱚ ᱒᱐᱐᱗ ᱥᱟᱹᱦᱤᱛ ᱨᱮ ᱪᱮᱴᱨᱟ ᱵᱟᱧᱪᱟᱣᱜ ᱵᱤᱨ ᱞᱮᱠᱟ ᱛᱮ ᱠᱚ ᱪᱷᱟᱹᱴᱤᱭᱟᱹᱨ ᱞᱮᱜᱼᱟ᱾

 ᱚᱛᱱᱚᱜ 
ᱚᱛᱱᱚᱜ ᱦᱤᱥᱟᱹᱵᱽ ᱛᱮ ᱥᱟᱛᱠᱳᱥᱤᱭᱟ ᱜᱷᱟᱹᱴᱤ ᱫᱚ ᱥᱟᱢᱟᱝ ᱜᱷᱟᱴ ᱨᱮᱱᱟᱜ ᱢᱤᱫ ᱦᱤᱸᱥ ᱠᱟᱱᱟ᱾ ᱱᱚᱣᱟ ᱫᱚ ᱪᱷᱚᱴᱱᱟᱜᱯᱩᱨ  ᱯᱟᱴᱟᱨ ᱠᱷᱚᱱ ᱥᱟᱢᱟᱝ ᱜᱷᱟᱴ ᱮ ᱵᱷᱮᱜᱟᱨ ᱟᱠᱟᱫᱟ᱾

 ᱥᱟᱧᱪᱟᱣ ᱟᱨ ᱱᱟᱜᱟᱢ 
ᱥᱟᱛᱠᱳᱥᱤᱭᱟ ᱜᱷᱟᱹᱴᱤ  ᱫᱚ ᱑᱙᱗᱖ ᱥᱟᱹᱦᱤᱛ ᱨᱮ ᱡᱤᱵᱽ ᱡᱟᱱᱣᱟᱨ ᱥᱟᱧᱪᱟᱣ ᱡᱟᱜᱟ ᱞᱮᱠᱟ ᱛᱮ ᱛᱷᱟᱯᱚᱱ ᱟᱠᱟᱱᱟ᱾

 ᱥᱟᱹᱠᱷᱭᱟᱹᱛ